laion/Wikipedia-Exotic huggingface dataset:
ג'וש דאלאס

ג'ושוע פול "ג'וש" דאלאס (באנגלית: Joshua Paul "Josh" Dallas; נולד ב-18 בדצמבר 1978) הוא שחקן אמריקאי. הוא מוכר בשל תפקידיו בתור דייוויד נולאן/הנסיך המקסים בסדרה "עד עצם היום הזה" ברשת ABC, ובזכות הופעתו בתור בן סטון בסדרת הדרמה העל-טבעית "מניפסט" ברשת NBC. דאלאס נולד בלואיוויל, קנטקי שבארצות הברית. הוא סיים את לימודיו בתיכון בשנת 1997, עבר לבריטניה והצטרף ללהקה השייקספירית המלכותית וכן נטל חלק בפעילות התיאטרון המלכותי הלאומי, האופרה האנגלית הלאומית וכן בפעילותם של New Shakespeare Company ושל התיאטרון The Young Vic. בשנת 2009 עבר להוליווד שבארצות הברית ובשנת 2011 לוהק לתפקיד פנדרל בסרט "תור" לאחר שהשחקן האירי סטיוארט טאונסנד שנבחר לתפקיד עזב ימים ספורים לפני שהחלו הצילומים. מכיוון שהוא היה שחקן כמעט לא מוכר בעת הליהוק, היו ספקולציות שדאלאס נבחר מכיוון שפשוט לא היה מספיק זמן למצוא מחליף עם שם גדול יותר. בשנת 2011 החל לשחק בסדרת הנפטזיה של רשת ABC, "עד עצם היום הזה" בתור דייוויד נולאן / הנסיך המקסים. דאלאס לא חזר לתפקידו בתור פנדרל בסרטי ההמשך של "תור" בשל התחייבותו לסדרה "עד עצם היום הזה". זאקרי לוי החליף אותו בשני הסרטים הבאים. בשנת 2018 לוהק דאלאס לתפקיד של בן סטון, הגיבור הראשי, בסדרת הדרמה והמסתורין "מניפסט" של רשת NBC, שעלתה לראשונה ב-24 בספטמבר 2018. דאלאס הכיר את השחקנית הבריטית-יהודייה לארה פולבר בשנת 2003 כאשר עבד בתיאטרון המלכותי שבוינזדור. הם נישאו ב-2007 והתגרשו ב-2011. מאוחר יותר באותה שנה, החל דאלאס לצאת עם מי ששיחקה את רעייתו (שלגיה) בסדרה "עד עצם היום הזה", השחקנית האמריקאית-יהודייה ג'יניפר גודווין. הם התארסו באוקטובר 2013. הם נישאו ב-12 באפריל 2014. בנם הבכור, אוליבר, נולד במאי 2014, וב-1 ביוני 2016 נולד בנם השני, הוגו. מדיה וקבצים בנושא ג'וש דאלאס בוויקישיתוף ג'וש דאלאס, ברשת החברתית אקס (טוויטר) ג'וש דאלאס, ברשת החברתית אינסטגרם ג'וש דאלאס, במסד הנתונים הקולנועיים IMDb (באנגלית) ג'וש דאלאס, באתר AllMovie (באנגלית) ג'וש דאלאס, במסד הנתונים הקולנועיים KinoPoisk (ברוסית) ג'וש דאלאס, באתר MusicBrainz (באנגלית) JIM VEJVODA, ‏THOR FINDS A NEW FANDRAL, ‏IGN, ‏10 בינואר 2010 Alice Jones, ‏The naked truth about Lara Pulver, ‏The Independent, ‏30 באפריל 2013 Ginnifer Goodwin and Josh Dallas Welcome Baby No. 2 -- Find Out His Cute Name!
וינסנט נובלו

וינסנט נובלו (באנגלית: Vincent Novello; ‏ 6 בספטמבר 1781 לונדון - 9 באוגוסט 1861 ניס) היה מוזיקאי אנגלי, נגן עוגב, מנצח, מורה, מו"ל מוזיקה ואספן ספרים עתיקים, שנולד בלונדון לאב איטלקי ולאם אנגליה. בילדותו שר נובלו במקהלת הקאפלה של שגרירות סרדיניה. בלינקולן'ס אין פילדס למד לנגן בעוגב ומשנת 1796 עד 1822 כיהן בזו אחר זו כנגן העוגב בקאפלות הסרדינית, הספרדית והפורטוגלית. בין השנים 1840 ל-1843 היה נגן עוגב בקאפלת סנט מרי במורפילדס. כמו כן, לאורך כל הקריירה שלו, לימד מוזיקה בשיעורים פרטיים. אחד מתלמידיו הנודעים הוא המוזיקולוג ומבקר המוזיקה אדוארד הולמס. בית משפחת נובלו שימש בית ועד שוקק חיים לסופרים, ציירים ומוזיקאים, בהם פליקס מנדלסון הצעיר והזמרת המזהירה מריה מאליברן. בתקופת כהונתו בקאפלה הפורטוגזית עשה לה שם הודות לביצועי המיסות של היידן ומוצרט, שלא היו מוכרות קודם באנגליה ומשכו אליהן קהל מאזינים נלהב, קתולי ושאינו קתולי כאחד. נובלו היה חבר במקור באגודה הפילהרמונית, בקלאסיקל הרמוניסטס ובכוראל הרמוניסטס, לעיתים קרובות כמנצח. רבות מיצירותיו היו מוזיקת קודש, ורבות מהן היו פופולריות מאוד. תרומתו העיקרית, יחד עם כריסטיאן איגנציוס לאטרוב, הייתה הבאת יצירות לא נודעות של גדולי המלחינים לאנגליה, ביניהן המיסות של היידן ומוצרט, יצירות מאת פלסטרינה, האוצרות של מוזיאון פיצוויליאם, ואין-ספור יצירות גדולות, המוכרות מאוד בימינו. יצירתו הראשונה, קובץ של מוזיקת קודש, כפי שבוצעה בקאפלה הפורטוגזית המלכותית, יצאה לאור בדפוס ב-1811 ומציינת את חנוכת בית ההוצאה נובלו, הנושא את שמו ופעל במשך שנים בביתו הפרטי, עד שבנו, ג'וזף אלפרד נובלו, שהחל את הקריירה שלו כזמר בס, החל לעסוק באופן קבוע בהוצאה לאור של מוזיקה בשנת 1829. ב-1849 עבר וינסנט נובלו להתגורר בניס, שם מת. נובלו הבן הוא שיצר בפועל את העסק, ולזכותו רשומים הוצאת מוזיקה במחיר שווה לכל נפש וויתור על שיטת ההוצאה לאור באמצעות מנויים. משנת 1841 נעזר בהנרי ליטלטון, שהיה לשותפו ב-1861, אז הייתה ההוצאה לנובלו ושות'. עם פרישתו של ג'וזף אלפרד נובלו ב-1866, היה ליטלטון לבעלים היחיד. לאחר מותו בשנת 1888, המשיכו שני בניו בניהול בית ההוצאה, ששמר על השם נובלו ושות'. לווינסנט נובלו היו כמה ילדים. ארבע מבנותיו (שהבכורה בהן, מרי ויקטוריה, נישאה לצ'ארלס קאודן קלארק והתפרסמה בעריכת קונקורדנציה מלאה לכתבי שייקספיר), היו זמרות מוכשרות; אבל המפורסמת ביותר בהן הייתה קלרה נובלו. חמש מיתר בנותיו של וינסנט נובלו הגיעו לבגרות; בתו ססיליה נישאה לתומאס ג'יימס סרל, מחזאי, שחקן, סופר ועורך שבועון לונדוני. (1845-1844); בנו, אדוארד פיטר (1836-1812), שמת בגיל 21, היה צייר מבטיח וסאבילה (1904-1821) השיגה פרסום מסוים כזמרת, מורה, סופרת ומתרגמת. וינסנט נובלו, באתר MusicBrainz (באנגלית) הספד לווינסנט נובלו, מיוזיקל טיימס 1 בספטמבר 1861 וינסנט נובלו, באתר אנציקלופדיה בריטניקה (באנגלית) רוזמרי יוז ופיונה מ. פלמר, מילון גרוב למוזיקה ומוזיקאים אונליין גרוב גרוב גרוב
מילוש אדמוביץ'

מילוש אדמוביץ' (בסרבית: Mилoш Aдaмoвић; נולד ב-19 ביוני 1988) הוא כדורגלן סרבי המשחק בעמדת הקשר האחורי. אדמוביץ', יליד שאבאץ, החל את הקריירה בקבוצת OFK בלגרד, ולאחר שהושאל לכמה קבוצות קטנות יותר בסרביה, עבר בשנת 2010 לשריף טירספול מליגת העל המולדובית בו יחק במרכז שדה עם ולדימיר וולקוב גם הוא כדורגלן העבר של "OFK בלגרד". בפברואר 2011 הושאל אדמוביץ' לחצי עונה לקבוצת פולוניה ורשה מליגת העל הפולנית. לאחר מכן שיחק במספר קבוצות מליגת העל הקזחית, ובשנת 2013 חתם במועדון רוואן באקו מליגת העל האזרית. הופעת הבכורה שלו בליגת העל האזרית הייתה נגד טוראן טובוז, ובמשחק זה גם הבקיע את שער הבכורה שלו. בסוף מאי 2014 הגיע אדמוביץ' לישראל וחתם לעונה אחת בקבוצת הפועל פתח תקווה מליגת העל. ב-12 ביולי, עוד לפני שנפתחה העונה, החליטה הקבוצה לשחרר את אדמוביץ', וחתם במלאדוסט לוצ'אני הסרבית. בקיץ 2015 חתם בקבוצת ואשאש מליגת העל ההונגרית. שריף טירספול ליגת העל המולדובית (1): 2009/2010 הגביע המולדובי (1): 2009/2010 מדיה וקבצים בנושא מילוש אדמוביץ' בוויקישיתוף מילוש אדמוביץ', באתר Transfermarkt מילוש אדמוביץ', באתר Fussballdaten.de (בגרמנית) מילוש אדמוביץ', באתר Soccerway מילוש אדמוביץ', באתר WorldFootball.net מילוש אדמוביץ', באתר FootballDatabase.eu עמוד השחקן באתר 90minut.pl (בפולנית) ארז נעמן, ‏זר ראשון לפ"ת: מילוש אדמוביץ' חתם לעונה אחת, באתר ONE‏, 29 במאי 2014 ארז נעמן, ‏הפועל פ"ת שיחררה את אדמוביץ', הירש מתקרב, באתר ONE‏, 12 ביולי 2014 ערך זה הוא קצרמר בנושא כדורגלנים סרבים. אתם מוזמנים לתרום לוויקיפדיה ולהרחיב אותו.
מנך

מנך (בגרמנית: Mönch) הוא הר באלפים הברניים בשווייץ המתנשא לגובה של 4,107 מטר. יחד עם האייגר והיונגפראו הם יוצרים את קבוצת ההרים המפורסמת הנראית למרחוק. משמעות השם מנך בגרמנית היא "נזיר". המנך שוכן בגבול הקנטונים ברן וואלה ממזרח להר יונגפראו ולתחנת הרכבת יונגפראויוך, וממערב להר אייגר. ממזרח לפסגה בגובה 3,650 מטר נמצאים תחנת הרכבת מנכיוך והמנך הט (תחנה בה ניתן לרכוש מזון וציוד). מדרום להר זורמים שני יובליו הגדולים של קרחון אלטש זרוע היונגפראו (Jungfraufirn) וזרוע אוויגשנייפלד (Ewigschneefäld). צדו הצפוני של ההר עומד כקיר מעל עמק לאוטהברונן. מערת הרכבת ליונגפראו עוברת בתוך ההר, ממש מתחת לפסגתו, בגובה משוער של 3300 מטר. הראשונים שטיפסו על ההר ב-15 באוגוסט שנת 1857 היו מדריך הטיולים ומטפס ההרים השווייצרי כריסטיאן אלמר, יחד עם כריסטיאן קאופמן, אולריך קאופמן, וסיגיסמונד פורגס. מדיה וקבצים בנושא מנך בוויקישיתוף מנך באתר פסגות (Summitpost) מנך באתר Hikr מנך באתר Peakware - תמונות
עמוס הופמן

האם התכוונתם ל... עמוס הופמן (היסטוריון) – היסטוריון ישראלי עמוס הופמן (מוזיקאי) – מוזיקאי ישראלי
אליפות וימבלדון 1899

אליפות וימבלדון 1899 הייתה תחרות טניס שנערכה על מגרשי הדשא של אצטדיוני הטניס בווימבלדון. התחרות התחילה ב-19 ביוני והסתיימה ב-27 ביוני. תוכנית התחרות כללה תחרויות גברים, תחרויות נשים ותחרויות זוגות גברים. התחרות נערכה בשני שלבים. בשלב הראשון המתחרים חולקו ל-4 בתים. מנצח השלב הראשון היה עולה להתמודד מול מנצח אליפות וימבלדון 1898 על התואר. לתחרות זו נרשמו 37 טניסאים. בנוסף לטניסאים הבריטיים השתתפו בתחרות טניסאי מאוסטרליה וטניסאי מארצות הברית. בגמר תחרות הגברים ארתור גור ניצח את סידני סמית'. במשחק האליפות ארתור גור פגש את רג'ינלד דוהרטי (מנצח אליפות וימבלדון 1898) והפסיד ב-5 מערכות. בכך רג'ינלד דוהרטי זכה בתואר השלישי ברציפות. בתחרות הנשים השתתפו 17 טניסאיות שחולקו לשני בתים. בלאנש בינגלי (אלופה בשנים 1886, 1889, 1894, 1897) ניצחה בתחרות. במשחק האליפות היא ניצחה את שרלוט קופר בשתי מערכות. בכך היא זכתה באליפות בפעם החמישית. בתחרות הזוגות השתתפו 15 זוגות שהתחרו על הזכות להתמודד על התואר במשחק נגד האחים דוהרטי, מנצחי אליפות וימבלדון 1898. הזוג, שכלל את הארולד ניסבט (בריטניה) וקלרנס הוברט (ארצות הברית), ניצח בתחרות בין הזוגות המתמודדים, כמו מה שקרה בשנת 1898. במשחק על האליפות הם הפסידו לאחים דוהרטי ב-3 מערכות. בכך האחים דוהרטי זכו בפעם השלישית ברציפות. האתר הרשמי של אליפות וימבלדון תוצאות משחקי גברים תוצאות משחקי זוגות תוצאות משחקי נשים
אדוארד הולמס

אדוארד הולמס (באנגלית: Edward Holmes;‏ 1797 - 28 באוגוסט 1859) היה מוזיקולוג, מבקר מוזיקה, פסנתרן ומורה אנגלי. אדוארד הולמס נולד בעיבורי לונדון והיה תלמידו של וינסנט נובלו. בתקופת לימודיו אצל נובלו הבחין בכישרון המוזיקלי של בתו, קלרה בת החמש, והיה מורה הראשון למוזיקה. בראשית הקריירה שלו התפרנס למחייתו בהוראת נגינה בפסנתר. בשנת 1827 ביקר בגרמניה ובשובו לאנגליה פרסם את ספרו הראשון, "שיטוט בין המוזיקאים של גרמניה" (A Ramble among the Musicians of Germany, ‏ 1828; מהדורה שלישית 1838. בעלי "האטלס", שהתרשם מכישוריו כסופר וכמוזיקאי, שכר אותו לעבודה כמבקר מוזיקה, עבודה שבה התמיד שנים רבות. בשנת 1849 היגר לארצות הברית, שם עשה את 10 השנים האחרונות לחייו בעבודה כעורך ומבקר מוזיקה. כמו כן כתב מאמרים לכמה כתבי עת למוזיקה במהלך חייו, בהם "הטיימס המוזיקלי". "שיטוט בין המוזיקאים של גרמניה", 1828 "חיי מוצרט" (1845) "חיי פרסל", ל"מוזיקת קודש" של נובלו "אינדקס אנליטי ותמטי של יצירות הפסנתר של מוצרט" אדוארד הולמס, באתר MusicBrainz (באנגלית) ערך זה הוא קצרמר בנושא מוזיקאים. אתם מוזמנים לתרום לוויקיפדיה ולהרחיב אותו.
אליפות וימבלדון 1900

אליפות וימבלדון 1900 הייתה תחרות טניס שנערכה על מגרשי הדשא של אצטדיוני הטניס בווימבלדון. התחרות התחילה ב-25 ביוני והסתיימה ב-4 ביולי. תוכנית התחרות כללה תחרויות גברים, תחרויות נשים ותחרויות זוגות גברים. התחרות נערכה בשני שלבים. בשלב הראשון המתחרים חולקו ל-4 בתים. מנצח השלב הראשון היה עולה להתמודד מול מנצח אליפות וימבלדון 1899 על התואר. לתחרות זו נרשמו 33 טניסאים בריטים. בגמר תחרות הגברים סידני סמית' ניצח את ארתור גור. במשחק האליפות סידני סמית' פגש את רג'ינלד דוהרטי (מנצח אליפות וימבלדון 1899) והפסיד ב-5 מערכות. בכך רג'ינלד דוהרטי זכה בתואר הרביעי ברציפות. באותה שנה הוא ניצח גם באולימפיאדה בתחרות הנשים השתתפו 16 טניסאיות. לראשונה לתחרות נשים נרשמה טניסאית מארצות הברית. שרלוט קופר (האלופה בשנים 1895, 1896 ו-1898) ניצחה בתחרות. במשחק האליפות היא הפסידה לבלאנש בינגלי בשני מערכות. בכך היא זכתה באליפות בפעם השישית. בתחרות הזוגות השתתפו 14 זוגות שהתחרו על הזכות להתמודד על התואר במשחק נגד האחים דוהרטי, מנצחי אליפות וימבלדון 1899. הזוג, שכלל את הארולד ניסבט והרברט בארט ניצח בתחרות בין הזוגות המתמודדים. במשחק על האליפות הם הפסידו לאחים דוהרטי ב-5 מערכות. בכך האחים דוהרטי זכו בפעם הרביעית ברציפות. באותה שנה הם ניצחו גם באולימפיאדה האתר הרשמי של אליפות וימבלדון תוצאות משחקי גברים תוצאות משחקי זוגות תוצאות משחקי נשים
ג'ו היסאישי

מאמורו פוג'יסאווה (ביפנית: 藤澤 守, באנגלית: Mamoru Fujisawa) ידוע גם בשמו המקצועי ג'ו היסאישי (ביפנית: 久石 譲, באנגלית: Joe Hisaishi) נולד ב-6 בדצמבר 1950. הוא מנהל מוזיקלי, מלחין, מנצח ומעבד מוזיקלי אשר נודע בזכות למעלה מ-100 פסקולים ואלבומי סולו שהלחין מראשית 1981. ג'ו היסאישי נולד בנאקאנו שבמחוז נאגנו ביפן בשם מאמורו פוג'יסאווה. כאשר החל את לימודי הכינור בגיל 5, גילה היסאישי את תשוקתו למוזיקה. הוא החל ללמוד הלחנה במכללת קוניטאקי ללימודי מוזיקה בשנת 1969. הצלחתו הראשונה במקצוע הייתה בשנת 1974 כאשר חיבר מוזיקה עבור אנימציה קצרה הנקראת "Gyatoruzu". עבודה זו ועבודות נוספות שעשה באותה עת פורסמו תחת שמו המקורי. במהלך תקופה זו אף הלחין לסדרות "Sasuga no Sarutobi" ("אקדמיה לנינג'ה") ו-"Futari Taka" ("מצערת מלאה"). בשנות ה-70, מוזיקת פופ יפנית, מוזיקה אלקטרונית ומוזיקת העידן החדש פרחו. הז'אנרים הללו, ממש כמו להקת "Yellow Magic Orchestra" ("תזמורת קסם צהוב") השפיעו על סגנונו של היסאישי. הוא פיתח את המוזיקה שלו מרעיונות מינימליסטיים והרחיב לכיוון הלחנה עם תזמורת. את אלבומו הראשון, "MKWAJU", הוא הוציא לאור בשנת 1981. הפסקולים הראשונים שעשה לאנימות בסדרי גודל גדולים יותר באותה עת, היו ל-"Hajime Ningen Gyatoruz" ו-"Robokko Beeton". בשנת 1983 הומלץ היסאישי לבמאי הייאו מיאזאקי כמלחין לפסקול של סרטו החדש הנסיכה מעמק הרוחות. השניים נהיו לחברים טובים ובעתיד הם ימשיכו לעבוד ביחד על פרויקטים גדולים רבים. הנסיכה מעמק הרוחות (1984) השכן הקסום שלי טוטורו (1988) שירות המשלוחים של קיקי (1990) הנסיכה מונונוקי (1997) זיקוקין דינור (1997) (Hana Bi) קיקוז'ירו (1999) (Kikujirō no Natsu) אחי (2000) (Brother) המסע המופלא (2001) הטירה הנעה (2004) פרידות (2008) פוניו על הצוק ליד הים (2008) הרוח העולה (2013) מדיה וקבצים בנושא ג'ו היסאישי בוויקישיתוף הייאו מיאזאקי סטודיו ג'יבלי אתר האינטרנט הרשמי של ג'ו היסאישי ג'ו היסאישי, ברשת החברתית פייסבוק ג'ו היסאישי, ברשת החברתית אקס (טוויטר) ג'ו היסאישי, ברשת החברתית אינסטגרם ג'ו היסאישי, סרטונים בערוץ היוטיוב ג'ו היסאישי, במסד הנתונים הקולנועיים IMDb (באנגלית) ג'ו היסאישי, באתר AllMovie (באנגלית) ג'ו היסאישי, באתר אפל מיוזיק (באנגלית) ג'ו היסאישי, באתר ספוטיפיי ג'ו היסאישי, באתר AllMusic (באנגלית) ג'ו היסאישי, באתר MusicBrainz (באנגלית) ג'ו היסאישי, באתר Discogs (באנגלית) ג'ו היסאישי, באתר Songkick (באנגלית) ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
תכנות מקבילי

האם התכוונתם ל... תכנות מקבילי – פירוק האלגוריתם לחלקים קטנים יותר לשם התאמתו לריצה על מספר מעבדים במקביל, שהם חלק מאותו מחשב, לשם האצת הריצה חישוב מבוזר – להבדיל מחישוב מקבילי, בחישוב מבוזר המשימה מחולקת בין מחשבים עצמאיים המקושרים באמצעות רשת תכנות באמצעות תהליכונים - ביצוע מספר משימות במקביל במסגרת אותו תהליך, תחת מרחב כתובות אחד
שלומי דהן

שלומי דהן, הוא קצין צה"ל בדימוס בדרגת אלוף-משנה, אשר פיקד על החטיבה הדרומית ברצועת עזה. עם גיוסו לצה"ל התנדב דהן לשייטת 13. הוא השלים את הכשרת מסלול הלוחם בקומנדו הימי ויצא לקורס קציני חי"ר. עם תום הקורס שב לשייטת, שם שימש כמפקד צוות. הוא השתתף במבצע ההשתלטות על קארין A כמוביל כוח הגלישה ממסוקים אל הספינה. דהן שימש בשייטת במספר תפקידי פיקוד ובהם מפקד פלגת הלוחמים בשייטת 13 וסגן מפקד היחידה. לאחר מכן פיקד על החטיבה הדרומית ברצועת עזה. דהן הוביל את החטיבה בלחימה כנגד הטרור הפלסטיני. עם תום תפקידו הוחלט על מינויו למפקד שייטת 13, אולם בשנת 2008 נפצע קשה בתאונת דרכים, כאשר נסע עם רכב החפ"ק שלו בעקבות התראה על גילוי מנהרה בגזרתו. בעקבות התאונה נותר משותק חלקית עם פגיעת ראש. הוא שוחרר משירות בצה"ל בשנת 2013. חגי הוברמן, 'ייתכן שהמחבלים ניסו לחדור לכיסופים', באתר ערוץ 7, 6 בספטמבר 2007 יונת אטלס וחנן גרינברג, מח"ט באוגדת עזה נפצע קשה בתאונה, באתר ynet, 23 ביולי 2008 קלמן ליבסקינד, פרשת האלוף, המנהל והשר: הסיפור המלא, באתר nrg‏, 4 ביולי 2011 יוסי יהושוע, השייטת הצדיעה לשלומי, ידיעות אחרונות, 20 ביוני 2012 צחי דבוש, שלומי חוזר לים, באתר ynet, 8 בפברואר 2017 עמוס הראל, מפקד החטיבה הדרומית בעזה נפצע קשה בתאונת דרכים, באתר הארץ, 23 ביולי 2008. יעקב כץ ואמיר בוחבוט, "קוסמי הנשק", כנרת זמורה ביתן, 2017, עמוד 257. יואב לימור, מה עובר על סיירת מטכ"ל, באתר ynet, 13 ביולי 2007. יובל אזולאי, אבי יששכרוף, צה"ל הרג ברצועה 9 חמושים ואזרח, באתר הארץ, 7 בספטמבר 2007. אור הלר, הטקס המרגש של חילופי מפקד השייטת - המפקד שנפצע קשה בא כאורח כבוד, באתר nana10‏, 20 ביוני 2012. יהושע בריינר‏, מפקד חטיבה בעזה נפצע קשה בתאונת דרכים, באתר וואלה, 23 ביולי 2008. "כשבן משתחרר זה אמור להיות שמח, אבל אצלנו זה מהול בעצב", גלי צה"ל, 29.07.2013
משפחת לוריא

משפחת לוריא היא משפחה יהודית אשכנזית מיוחסת. מגילת יוחסין של המשפחה נרשמה במאה ה-15 למספר דורות אחורה, המגיעים לפחות למאה ה-14. לפי מסורת המשפחה הם מתייחסים לרש"י, וממנו להלל הזקן ולדוד המלך. בין בני המשפחה המפורסמים, רבי יוחנן לוריא המהרש"ל - ר' שלמה לוריא נינו של ר' יחיאל לוריא (שהיה אחיו של ר' יוחנן לוריא) האר"י הקדוש רבי יצחק (בן שלמה) לוריא – מגדולי המקובלים בצפת במאה ה-16 ומקור השפעה גדול על עיצוב נוסחי התפילה ברוב עדות ישראל הרד"ל-רבי דוד לוריא, רב ליטאי במאה ה-19 ניל רוזנשטיין, The Lurie Legacy: The House of Davidic Royal Descent, ניו יורק 2004. מאיר וונדר, אלף מרגליות, ירושלים תשנ"ג יעקב לייב שפירא, משפחת עתיקות בישראל אברהם אפשטיין, משפחת לוריא, באתר היברובוקס סקירה של ענף מהמשפחה, אשר עלה לארץ ישראל באמצע המאה ה-19 - היסטוריה, המשפחה בארץ ישראל, בבלוג "תולדות". Bill Gladstone, The oldest family in the world, JTA הגנאלוגיה וה-DNA של דוד המלך, דרך משפחת לוריא - חלק א', חלק ב', חלק ג' - הרצאה מצולמת של הגנאלוג ד"ר חיים לוריא (עברית) ראו את כותר הספר וסקירות עיתונות באתרו.
Bc (שפת תכנות)

bc (ראשי תיבות: basic calculator) היא שפת מחשבון בדיוק משתנה, עם תחביר דומה לשפת C. bc לרוב משמשת כשפת תסריט מתמטית, או כמסוף אינטראקטיבי לחישובים מתמטיים. על מנת להיכנס למצב השימוש האינטראקטיבי יש להקיש bc בשורת הפקודה במערכות יוניקס ובמערכות הפעלה דמויות יוניקס. לאחר מכן, יש להקיש ביטוי מתמטי כלשהו ולקבל פלט בהתאם. אף על פי ש-bc יכולה לעבוד בדיוק משתנה, ברירת המחדל היא עבודה ללא ספרות לאחר הנקודה העשרונית, כלומר עבודה עם מספרים טבעיים בלבד. הדגל l- משנה את הדיוק של bc לכ-20 ספרות לאחר הנקודה העשרונית. bc הופיע לראשונה בגרסה 6 של מערכת ההפעלה יוניקס בשנת 1975, ונכתבה על ידי רוברט מוריס, ולורינדה צ'רי במעבדות בל. ל-bc קדם המחשבון dc‏ ("desk calculator"), אשר נכתב על ידי אותם המפתחים. dc היה גם הוא בדיוק משתנה, אך תחבירו היה מבוסס על כתיב פולני מהופך, אשר הקשה מאוד על המשתמשים. מסיבה זו, bc נכתב כמהדר פשוט, אשר המיר את התחביר החדש, שנכתב בהשראת שפת C, לתחביר של dc, ובכך שימש לו כממשק משתמש. בשנת 1991 POSIX הגדירה ותקננה את bc. קיימים שני מימושים עיקריים של תקן זה: הראשון, הוא המימוש המקורי של dc במערכות יוניקס ו-Plan 9. השני הוא המימוש של פרויקט הקוד הפתוח גנו, אשר נכתב ב-1991 על ידי פיליפ נלסון. המימוש של גנו מכיל הרחבות מעבר לתקן של POSIX, ואיננו עוד ממשק ל-dc. מחשבון אריתמטיקה bc באתר The Open Group bc Command Manual באתר פרויקט גנו bc באתר אובונטו לינוקס גרסת אונליין של bc "arbitrary-precision arithmetic language" או "arbitrary precision calculator language", ראו קישורים חיצוניים. How to Use the "bc" Calculator in Scripts, יורגן האס, באתר About.com. לדוגמה, הביטוי (1 + 3) * 2 יניב את הפלט 8. לדוגמה, הביטוי 2/3 יניב את הפלט 0. bc page from Section 1 of the unix-6th manual
מתקני המים בטירת צבי

מתקני המים בטירת צבי כוללים מספר מתקני מים מתקופת הקמת קיבוץ טירת צבי ב-1937. מתקנים אלו הוגדרו כאתרי מורשת מטעם המועצה לשימור אתרים. מתקנים אלו כוללים: מגדל המים: מגדל המים הוקם ב-1940. קיבל את מימיו ממעיין מַעְיַן אבו פראג' (מעיין הטירה) שמצפון לקיבוץ דרך צינורות מתוצרת "מנסמן" והזין את חדרי הקיבוץ. חלקו התחתון של המגדל שימש למגורים ועל גג המגדל מוקמה עמדת תצפית (העמדה הדרום מערבית). המגדל נזנח בשנות ה-60 של המאה ה-20 לאחר שהקיבוץ החל להשתמש במשאבות חשמליות. לאחר נטישת התצפית שעל המגדל החלו לקנן במקום משפחת תנשמות וחברי הקיבוץ מצלמים את הקינון בעזרת מצלמות במעגל סגור. המשאבה: המשאבה שכנה כ-5 מטר ממגדל המים. מי המעיין זרמו לכאן מכוח הגרביטציה ומכאן נשאבו על ידי המשאבה לראש המגדל. המקווה: שכנה גם היא בקרבת מגדל המים ובהתאם למסורת, ניזונה ממי המעין לפני שנשאבו למגדל. קרב טירת צבי מדיה וקבצים בנושא מתקני מים בטירת צבי בוויקישיתוף זיו ריינשטין, אל מגדלי המים בעמק המעיינות, באתר ynet, 18 בספטמבר 2013 על קינון תנשמות בעמק בית שאן, אתר החברה להגנת הטבע, 25 במרץ 2010 פרו ורבו ומלאו את הארץ בתנשמות, אתר החברה להגנת הטבע המעיין נובע למרגלות תל הנקרא כיום "תל מנורה"/"מצפה מתניה" לפני הקמת המבנה שכן המקווה במקלחת הנשים
T.A.Z: אזור אוטונומי ארעי

T.A.Z: אזור אוטונומי ארעי (באנגלית: Temporary Autonomous Zone) הוא ספר הגות אנרכיסטי שיצא לאור תחת הפסאודונים חכים ביי (פיטר למבורן וילסון) בשנת 1991. הספר קורא למציאות של התקוממות מתמדת למול הממסד, בניגוד לחשיבה האנרכיסטית הקלאסית המבקשת מהפכה. החופש שבראשית התקוממות הוא תכליתה, ולכן היא תמיד זמנית. מכאן גם שמו של הספר - החיפוש אחר אזורי החופש הארעיים. חשיבותו של הספר נובעת בין השאר מכך שהוא חזה את המשמעויות על החברה ועל המשילות שיהיו לעלייתה של התקשורת הממוחשבת, שתהיה לימים האינטרנט. חכים ביי מתחיל בתיאור מחקרו על אזורים היסטוריים ש"נשלטו" על ידי קבוצות של פיראטים. אלו התקיימו ב"אזורים לבנים" במפה, מחוץ להישג ידם של המדינות. באזורים הללו התקיימו חברות דמוקרטיות מאוד, שוויוניות, ליברליות וחסרות שלטון מרכזי. עוד דוגמה היא רשת המצודות של כת החשישיים שהיו "מדינה" חסרת גבול וצורה. בהמשך מציין ביי כי מטרתו של ה-TAZ הוא ליצור אזור קטן וארעי של חופש ואוטונומיה מוחלטת לנמצאים בו - להימלט, ולו לזמן מה ובמקום מוגבל, מהמדינה. ה-TAZ איננו מהפכה אלא התהוות זורמת המשנה את המציאות במקום ובזמן בו היא מתהווה. ביי מונה שלושה מאפיינים של ה-TAZ: הלהקה - אין מבנה של משפחה. המבנה דומה ללהקת ציידים נודדת. "הלהקה היא תוצר של שפע - ותוצאתה רוחב לב". ה-TAZ כפסטיבל. החגיגה, הזמן המיוחד כנוגד את "זמן העבודה החילוני" של המדינה. "מהות המסיבה: קבוצה של בני אדם הנמצאים פנים אל פנים ומשלבים כוחות כדי לממש תשוקות משותפות... על מנת ליצור אומנות קבוצתית ולהגיע להעברה הדדית של אושר עילאי". נוודות נפשית. אי היצמדות למקום או זמן. היכולת לנוע על פני מרחבים ולהישאר רלוונטיים בכל מקום. מכונת המלחמה של דלז וגווטארי. אחד הכלים העיקריים ליצירת ה-TAZ הוא המרקם (Web). המרקם הוא רשת פרטית של העברת מידע, המורכבת על ובתוך הרשת הכללית והגלויה. המרקם משתמש ברשימות תפוצה מחתרתיות, בהפצה מפה לאוזן, בשימוש במשאבי התקשורת הקיימים להעברת מסרים כנגד השיטה. המרקם הוא כמו קורי עכביש על רשת הדייגים. אין חשיבות לטכנולוגיה המשמשת במרקם, היא יכולה להיות של העת העתיקה או של הסייבר ספייס. "הלכנו לקרואטן" היה מסר שהשאירה חברת מתיישבים קטנה באמריקה לפני שנעלמה מאופק ההתבוננות של שאר המתיישבים ונטמעה באינדיאנים של קרואטן (אנ'). כאן ביי מביא מספר דוגמאות למקרים של נטישת החברה המערבית על ידי קבוצות שונות לטובת חיים באוטופיה פיראטית או ילידית מחוץ להישג החברה המערבית. מכיוון שהמפה נסגרה, אין יותר מקומות שאפשר להתבודד בהם מהחברה, מציע ביי טקטיקה של היעלמות - לא התנגדות לחברה המערבית, אלא פעולה מחוץ לטווח המושגי שלה. לא אנאלפביתיות כמחאה על החינוך המערבי אלא לימוד עצמי מחוץ למסגרת. התארגנויות רשתיות נמוכות, חתימה במקום מהפכה ומרד הקיימות כולן בתוך החברה הקיימת ולא מחוצה לה. T.A.Z– אזור אוטונומי ארעי, אנרכיה אונטולוגית, טרור פואטי, הוצאת רסלינג, 2008. מהדורה אינטרנטית של הספר (באנגלית) יובל מלחי, פרק 204: הכלא הקפיטליסטי – למה אנחנו קונים וקונים וקונים… – ('לא סופי'), באתר "קטעים בהיסטוריה", 14 ביולי 2017 כאשר ביי כתב את הספר היישום הטכנולוגי המתקדם ביותר היה ה-BBS. היום ניתן לאמר כי Web 2.0 הוא יישום ברור של המרקם, אך כאלו התקיימו גם בתקופות שאינן טכנולוגיות, למשל כמו המקרה בשם "הורד של אקו".
Bc

האם התכוונתם ל... B.C. – "לפני ספירת הנוצרים" (ובקצרה "לפני הספירה" או "לפנה"ס"), ראשי תיבות של המונח Before Christ, "לפני הצלוב", דהיינו לפני שנת הולדתו המשוערת של ישו ממנה החלו לספור bc (שפת תכנות) – שפת תכנות לחישובים אריתמטיים במערכות יוניקס ובמערכות הפעלה דמויות יוניקס